กัญชาทางการแพทย์ ใกล้แล้วฝันที่เป็นจริง
การปลดล็อก กัญชา ทางการแพทย์จุดมุ่งหมายสำคัญคือการให้ ผู้ป่วย ได้รับประโยชน์สูงสุด โดยเฉพาะที่ป่วยจากโรคที่รักษาไม่ได้มีภาวะที่ยากต่อการควบคุม และมีผลกระทบกับคนรอบข้าง คนในครอบครัว,ศ.นพ.ธีระวัฒน์ เหมะจุฑา ศูนย์วิทยาศาสตร์สุขภาพโรคอุบัติใหม่ คณะแพทยศาสตร์ โรงพยาบาลจุฬาลงกรณ์ หรือ หมอดื้อ คอลัมน์ สุขภาพหรรษา นสพ.ไทยรัฐ สะท้อนมุมมองถึงข้อดีข้อเสียไว้ว่า,ข้อเสีย (มีข้อเดียว)การใช้ในทางที่ผิดวัตถุประสงค์ ส่วนข้อดี มีหลายข้อด้วยกัน,ศ.นพ.ธีระวัฒน์ บอกว่า ข้อบ่งชี้ในการใช้กัญชาทางการแพทย์และการใช้อาจเป็นการเน้นที่สาร THC หรือ CBD (cannabidiol) หรือทั้ง 2 ตัว ทั้งนี้ รูปแบบที่จะเอามาใช้เลยคือ น้ำมัน,โดยที่ น้ำมันกัญชา ควรต้องปรับมาตรฐานให้ใกล้เคียงกันทุกขวด โดยขนาดและปริมาณที่ต้องใช้ในแต่ละภาวะจะต้องมีข้อมูลอยู่แล้ว ทั้งนี้ แต่ละหยดควรทราบปริมาณคร่าวๆของ THC และ CBD,ทำความเข้าใจกันก่อนว่า กัญชา มีส่วนประกอบหลักที่ออกฤทธิ์ต่อร่างกายและสมอง 2 ชนิด คือ tetrahydrocannabinol (THC) และ cannabidiol (CBD) ซึ่งไม่มีในร่างกายของเรา,THC คือตัวทำให้หิว ทำให้เกิดความสุข แต่มากเกินก็อาจจะประสาทหลอนได้ ส่วน CBD นั้นไปออกฤทธิ์กันคนละที่ ไปปรับสมดุลร่างกาย ซึ่งสามารถลดการอักเสบ ลดการกังวล และลดอาการประสาทหลอนได้,แต่อย่างไรก็ตาม หลักฐานในระยะหลังพบว่า THC สามารถลดหรือควบคุมอาการวุ่นวาย หรือที่มีอาการทางจิตประสาทในคนไข้ที่มีสมองเสื่อมและทั้งสองตัวมีฤทธิ์ในการต้านการอักเสบด้วยปัญหาคือเวลาสูบนั้น ใบกัญชา ที่หามาจะมีสารที่ออกฤทธิ์ทางสนุกมากน้อยแค่ไหน เพียงใด?,สำหรับการวิจัยควรอิงกับตำรับแผนไทยและสืบค้นให้ได้ว่ามีอะไรนอกจาก THC และ CBD ที่สามารถนำมาใช้ได้อีก การใช้สารสังเคราะห์ THC เป็นยาดังที่มีในรายงานนี้ พบว่าได้ผลดี ในประเทศไทยไม่ได้มีความจำเป็นที่จะต้องสั่งยาที่ขึ้นทะเบียนเหล่านี้ในต่างประเทศมาให้ผู้ป่วย,เพราะประเทศไทยมีกัญชาอยู่ทั่วไปแต่ถูกจำกัดและมองข้ามประโยชน์ ถูกมองเป็นการที่มีแต่โทษตั้งแต่ปี พ.ศ.2522 ที่ง่ายที่สุดที่สามารถนำมาใช้ได้เกือบทันทีคือน้ำมันกัญชา โดยที่สามารถสกัดได้เองเพียงแต่ให้ทราบความเข้มข้นโดยประมาณ ก็สามารถนำมาใช้ได้อย่างปลอดภัยและราคาถูกแสนถูก,กัญชากับการรักษาผู้ป่วย ศ.นพ.ธีระวัฒน์ อธิบายว่า ภาวะที่ทางการแพทย์ทั่วไปมีการยอมรับให้ใช้โดยที่มีความเชื่อมั่นว่าได้ผล ได้แก่ อาการเจ็บปวดที่เกิดจากเส้นประสาทและระบบประสาทเสียหาย อาการปวดที่เกิดขึ้นจากโรคมะเร็ง อาการคลื่นไส้อาเจียนที่เกิดจากการใช้ยาเคมีบำบัด โรคลมชักในเด็กที่ดื้อยาสองโรค,และอาการแข็งเกร็งของลำตัว แขนขา ที่เกิดจากการอักเสบเรื้อรังของระบบประสาทที่เกิดจากโรค multiple sclerosis และภาวะเบื่ออาหาร สุขภาพโทรมในคนไข้เอดส์,รวมทั้งเพื่อบรรเทาสภาพคนป่วยโรค Tourette ที่ประกอบด้วยกลุ่มอาการยึกยักของกล้ามเนื้อใบหน้า คอและเนื้อตัว ร่วมกับมีการทำเสียงอึกอักหรือเปล่งคำหยาบโดยควบคุมไม่ได้,อย่างไรก็ตาม เมื่อพิจารณาถึงภาวะและโรคที่กล่าวข้างต้นจะพบว่าการใช้กัญชาในทางการแพทย์แทบจะไม่มีประโยชน์เลย กล่าวคือยังมีภาวะและโรคอีกมากมายที่ควรจะได้ประโยชน์ทั้งในด้านของคุณภาพชีวิตเพื่อบรรเทาอาการทนทุกข์ทรมาน รวมทั้งในด้านการป้องกันและชะลอโรคไม่ให้ลุกลามมากขึ้น,ทั้งนี้ โดยที่มีหลักฐานทางวิทยาศาสตร์แล้ว รวมถึงข้อมูลในผู้ป่วยมาร่วมประกอบกัน ภาวะและโรคที่ควรต้องควบรวมบรรจุเพิ่มเติมอยู่ในรายการที่กัญชาจะสามารถนำมาใช้ได้ในคนป่วยในประเทศไทย,ได้แก่ อาการแข็งเกร็ง ที่อาจร่วมกับการบิดของกล้ามเนื้อที่เกิดจากความผิดปกติของสมอง ยกตัวอย่างเช่น ที่เกิดจากเส้นเลือดตันหรือแตก ความผิดปกติที่ระดับของไขสันหลัง และรวมถึงความผิดปกติที่เกิดขึ้นกับเด็กหลังคลอดที่มีสมองพิการหรือเจริญเติบโตผิดปกติ,อาการปวดทรมาน ที่นอกเหนือจากมะเร็งหรือปวดจากความผิดปกติของเส้นประสาทหรือระบบประสาท ยกตัวอย่างเช่น อาการปวดที่เกี่ยวเนื่องจากการอักเสบของข้อ เส้นเอ็นและกล้ามเนื้อซึ่งโดยปกติจะต้องใช้ยาแก้ปวดอย่างรุนแรงและร่วมกับยาแก้ปวดที่เป็นอนุพันธ์ของมอร์ฟีน,ภาวะของการปฏิเสธอาหาร ทั้งที่เกิดขึ้นจากโรคทางจิตประสาท anorexia nervosa และโรคทางกายที่เกิดขึ้นที่มีผลกระทบกับจิตใจ โรคทางสมอง ได้แก่ โรคพาร์กินสันและโรคสมองเสื่อม เช่น อัลไซเมอร์ ในทางป้องกัน การชะลอโรค และการบรรเทาอาการที่มีอยู่,โรคลมชักทั้งในเด็กและผู้ใหญ่ที่ไม่สามารถคุมด้วยยากันชักหนึ่งชนิดโรคจิต schizophrenia หรือโรคจิตเภทสำหรับเรื่องเกี่ยวกับ มะเร็ง ศ.นพ.ธีระวัฒน์ ย้ำว่า จะสามารถเอาเข้าไปใช้ได้เลยเพื่อพยุงคุณภาพชีวิตในเรื่องของความเจ็บปวด ความหดหู่ เบื่ออาหารหรือมี อาเจียนขณะให้เคมีบำบัด,ขนาดที่จะใช้จะมีข้อมูลอยู่แล้ว แต่ถ้าให้ในกรณีของมะเร็งแต่ต้น อาจจะมีปัญหา เพราะไม่ทราบว่าถ้าหวังผลทางรักษาควรเป็น THC หรือ CBD ขนาดใดและอย่างใดมากกว่ากัน ดังนั้น ควรให้ในบริบทที่กล่าวข้างต้น ในขนาดปริมาณตามวัตถุประสงค์ และต้องยึดกับแผนปัจจุบันเพื่อไม่ให้เสียโอกาส,นอกจากนี้แล้วส่วน พาร์กินสัน และ อัลไซเมอร์ (ที่ไม่มีปัญหาทางอารมณ์) ไม่มีสูตรตายตัว แต่ควรใช้สูตรที่มีทั้ง THC และ CBD เท่ากัน เพราะ THC ได้ทางอารมณ์ เป็นการเพิ่มคุณภาพชีวิต และทั้ง 2 ตัว มีฤทธิ์ทางชะลอโรค ดังนั้น ใช้ 1:1 และขนาดหรือจำนวนหยดค่อยๆปรับได้,ข้อแม้สำคัญมีว่าต้องกำหนดว่าผู้ป่วยจะต้องหมดหนทางกับยาที่ใช้ในปัจจุบัน,ข้อมูลจากรายงานการศึกษาในที่ประชุมนานาชาติของสมาคมอัลไซเมอร์ คณะผู้ศึกษาได้รายงานในวันที่ 24 กรกฎาคม 2561 โดยได้ใช้ยากัญชาสังเคราะห์ THC nabilone ซึ่งเป็นยาที่ได้รับการขึ้นทะเบียนให้ใช้ในการบรรเทาอาการอาเจียนในผู้ป่วยที่ได้รับยาเคมีบำบัด ขนาดที่ใช้อยู่ที่วันละ 1-2 มิลลิกรัม,มีผู้ป่วยสมองเสื่อม 39 รายที่มีอาการปานกลางถึงรุนแรง ทั้งสิ้นอายุเฉลี่ยอยู่ที่ 87 ปี และ 77% เป็นผู้ชาย ผู้ป่วยเหล่านี้ทั้งหมดมีลักษณะอาการทางอารมณ์ วุ่นวายรุนแรง และควบคุมไม่ได้จากการใช้ยาหลายชนิดซึ่งเป็นยาโรคจิต จากการให้สารสังเคราะห์กัญชาเป็นเวลาหกสัปดาห์ หยุดหนึ่งสัปดาห์ และให้ยาหลอกอีกหกสัปดาห์,พบว่าขณะที่ให้กัญชาผู้ป่วยมีอาการดีขึ้นอย่างชัดเจน สร้างความพอใจให้กับผู้ดูแลและผู้ที่อยู่รอบข้าง ในการใช้ยังคงต้องระวังเนื่องจากทำให้กระบวนการของสมองในการสั่งปฏิบัติงานจะเฉื่อยลงบ้าง และจำเป็นต้องระวังอย่างกวดขันในการทำกิจกรรมที่สุ่มเสี่ยงอันตรายรวมทั้งการขับรถ,ซึ่งในความเป็นจริงอาจไม่ต้องมีความเป็นห่วงมาก เพราะจุดมุ่งหมายเพื่อนำไปใช้ในผู้ป่วยซึ่งมีข้อจำกัดในการดำเนินชีวิตประจำวันบ้างอยู่แล้วในการช่วยเหลือตนเอง และทำให้เป็นภาระกับคนรอบข้างถึงระดับที่ต้องมีคนในครอบครัวอยู่เป็นเพื่อนตลอด หรือถึงกับต้องจ้างคนมาช่วยหรือต้องส่งไปยังสถานพักฟื้น,ทั้งหมดที่กล่าวมานี้ไม่ได้เป็นโรคที่เกิดกับคนเดียวแต่มีผลกระทบกับคนรอบข้างไปทั่ว โดยที่ทั้งนี้ ในบางรายอาจมีอาการง่วงเหงาหาวนอนซึ่งก็สามารถปรับขนาดยาได้ให้อยู่ในระดับที่เหมาะสม,กัญชา กับ การรักษาโรค เดินหน้าให้เต็มกำลัง ประโยชน์มากมายตกกับประเทศไทยแน่นอน.
การปลดล็อก กัญชา ทางการแพทย์จุดมุ่งหมายสำคัญคือการให้ ผู้ป่วย ได้รับประโยชน์สูงสุด โดยเฉพาะที่ป่วยจากโรคที่รักษาไม่ได้ 
กัญชา,ผู้ป่วย,กัญชารักษาโรค,กัญชาทางการแพทย์,สกู๊ปหน้า1,สุขภาพ